Idrettslaget Pioner

Idrettslaget Pioner (stiftet 29. januar 1935) fra Finnfjordbotn i Lenvik kommune i Troms, som driver med fotball, friidrett og ski.

IL Pioner har arrangert blant annet hovedrennet på ski for yngre i 1977, norgescup i langrenn for junior i 1985 og junior-NM på ski i 1987. I 1988 arrangerte IL Pioner junior-NM i orientering sammen med Nord-Tranøy Orienteringslag. Pioners seniorlag i fotball for menn spiller i 2014 i 6. divisjon Troms avdeling 1 (nivå 7). Fotballagets hjemmebane er Pioner gressbane i Finnfjordbotn.

Pioner tilhørte fra starten av Arbeidernes Idrettsforbund, men fotballaget ble overført til Norges Fotballforbund etter at Norges Idrettsforbund var blitt stiftet høsten 1940. På det tidspunktet var imidlertid den organiserte fotballen lagt død på grunn av 2. verdenskrig. (Se idrettsstreiken.)

NRK-programleder Ingerid Stenvold har representert IL Pioner som langrennsløper, og har vunnet både junior-NM og hovedlandsrennet (for yngre årsklasser).

Referanser

Kilder
Asbjørn Halvorsen, Alf Eriksen (red.): Norges fotball-leksikon. Bind II. Prent, Oslo 1948 (s. 421, digitalisert av Nasjonalbiblioteket)

Eksterne lenker
IL Pioner Fotball
IL Pioner Friidrett
IL Pioner Ski
Norges Fotballforbund: IL Pioner (besøkt 28. mai 2014)
Terminlister og tabeller hos Norges Fotballforbund (besøkt 28. mai 2014)

Idrettslag i Troms
Idrettslag etablert i 1935
Fotballag i Troms
Fotballag etablert i 1935
Arbeideridrettslag i Norge
Sport i Senja